Missatge: Suposo que tothom sap com funciona el joc de les Torres de Hanoi. Resumidament: cal traslladar una torre d'una posició a una altra movent les peces d'una en una, amb l'única regla que les peces només poden anar sobre una peça més gran, o sobre la base.   Aviam si sabeu dir-me quin mínim de moviments cal fer per resoldre una torre de 4 peces? I pels més espavilats, quin mínim de moviments cal fer per resoldre-la amb qualsevol nombre de peces?  P.S: Espero que en Ziol trigui més de 15 minuts, aquest cop.

Resposta: No poc dir quan trigaria —o quan vaig trigar— perquè vaig resoldre el problema fa més de 50 anys. Vaig veure, intuïtivament, no pas per deducció que vaig poder demostrar molt més tard, que la solució del problema passava per fer l'únic moviment possible que no era marxa enrere i que mantenia l'alternança de “colors” clars i foscs… A partir d'aquí un dia vaig trobar l'equivalència de les posicions —les que tenen alternança de colors— amb la numeració binària, i que, en conseqüència, el nombre de moviments és de 2^n–1.Una variant amb el mateix algorisme —més ben dit un algorisme isomorf— és el problema de les anelles xineses.Però fa tants anys que el conec que és un problema que no he de pensar, me'l conec de la mateixa manera que sé que 7×7 són 49.